**Mihai revenind de la Dunăre**

*Dimitrie Bolintineanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Domnul României către țară vine

Strălucit de-nvingeri de prin țări vecine.

Lasă să purceadă corpu-i de soldați

Și ramâne-n urmă cu șase bărbați.

Dar le vine știre că-n dumbrava deasă

Îl pândesc cinci sute turci, oștire-aleasă.

Printre-a serii umbră cu-ai săi scutieri

Domnu-atacă-ndată cinci sute-ieniceri.

Turcii în bătaie strigă cu putere,

Iar eroii noștri se lupta-n tăcere.

O minune mare! Turcii sunt învinși!

Numai domnul taie patrusprece inși!

Apoi urmă calea-i. Iară luna plină

Le așterne drumul cu flori de lumină.